Il-Bidnija (d Ir-raħal tal-Bidnija huwa wieħed mill-isbaħ lokalitajiet li niltaqgħu magħhom fil-kampanja Maltija. Il-ftit nies li jgħixu fl-inħawi, jaqilgħu l-għixien tagħhom mir-raba' ta' madwar il-lokal jew familji li ġew jgħixu għall-kwiet bogħod mit-toroq mimlija karozzi ta' l-ibliet. Fil-preżent din il-lokalità tagħmel parti mil-limiti tal-paroċċa tal-Mosta. Qabel kienet tagħmel parti mil-limiti tal-paroċċi ta' San Pawl il-Baħar u n-Naxxar. Tiddomina fuq l-għolja tal-Bidnija naraw il-koppla tal-knisja li hija ddedikata lill-Familja Mqaddsa. Meta kien għad m'hemmx knisja fl-inħawi, in-nies kienet tagħmel użu mill-knisja ta' Għajn Riħana jew mill-knisja tal-Mosta għall-quddiesa tal-Ħadd. Kienu jiġu msejħa biex jagħmlu l- preċett ta' l-Għid fl-istess knisja tal-Mosta u l-irġiel kienu jilbsu ta' fratelli fil-purċissjonijiet li kienu jsiru mir-Rotunda. In-nuqqas ta' knisja fil-viċin kien ta' tbatija għan-nies tar-raħal, għalhekk ħasbu biex jibnu knisja għalihom. Ġew magħżula żewġt irġiel biex jieħdu ħsieb ix- xogħol tal-bini, dawn kienu Gio. Maria Galea u Gio. Dawn bdew jiġbru l-flus mingħand in-nies u xtraw biċċa art mingħand il-Gvern. Din l-art kienet kbira biżżejjed biex tkun tista' tiġi mibnija l-knisja fuqha. Ftit taż-żmien wara, ġiet mixtrija biċċa art oħra biex fuqha tinbena is-sagristija. Ħasbu wkoll li jkun hemm spazju biżżejjed biex 'il quddiem ikun hemm zuntier żgħir quddiem il-knisja. B'kollox nefqu is-somma ta' £16. Il-perit li ġie mqabbad biex jagħmel il-pjanta tal-knisja kien Mastru Salvu Zahra u l-bennej li ntgħażel kien Anton Muscat. Dawn it-tnejn kienu Mostin. L-ewwel ġebla tal-bini tal-knisja tbierket nhar l-14 ta' Marzu 1920 mill-Arċipriet tal-Mosta Dun Pawl Mallia. Ix-xogħol beda miexi b'rittmu mgħaġġel, iżda meta dan wasal fil-parti tal- gwarniċun, il-bennej waqaf mix-xogħolu komplew jaħdmu żewġt aħwa li kienu Salvu u Ġużeppi Zahra. Għalkemm il-bennejja tal-knisja kienu jitħallsu tax-xogħol li kienu jagħmlu, kien hemm oħrajn li kienu jgħinu fix-xogħol mingħajr ħlas. Dawn kienu jmorru jġibu l-ġebelli kien jinqata' mill-barriera ta' ħdejn it-Torri Cumbo u jgħabbuh fuq il-karrettuni tagħhom biex jeħduh lejn ir- raħal. Kienu jorganizzaw fieri u lotteriji biex il-qliegħ minnhom imur b'risq il-bini tal-knisja. Il-knisja tlestiet f'Lulju ta' l-1921. Ġiet imbierka mill-Isqof Dom Mauro Caruana f'jum il-festa ta' Sant'Anna. Il-knisja għandha għamla tonda, b'koppla kbira u kampnar wieħed li fuqu hemm l-istatwa li tirrappreżenta l-'Fidi'. L-istatwa li hemm illum inħadmet mill-iskultur Marco Montebello fis- sena 1977, minflok oħra li kien hemm qabelu li kienet tmermret biż-żmien. Ħallas għaliha Franġisku Sant mill-Bidnija, tpoġġiet fil-post minn John Gattu tbierket minn Dun Karm Mifsud. Mal-ġnub tal-bieb prinċipali hemm żewġ statwi tal- ġebel ta' San Pietru u San Pawl. Il-kwadru titulari tal- knisja huwa xogħol ta' l-artist Ġanni Vella. Fih naraw il-Familja Mqaddsa bl-Ispirtu s-Santu fin-nofs fil-parti ta' fuq tax-xena. L-istess artist għamel iż-żewġ kwadri laterali l-oħrajn, tal-Kuċifiss Imqaddes u tal-Madonna tar-Rużarju. Il-paviment tal-knisja tħallas minn ċertu Ġużeppi Vella mill-Qala, Għawdex li kien mar jabita l-Wardija. Kurjuż huwa l-fatt li meta saret l-iskultura li hemm fil-prospettiva ta' l-artal, din saret bl-istess disinn ta' l- iskultura li hemm: madwar il-kwadri fil-knisja arċipretali tal-Mosta. Dan jista' jkun għall-fatt li n-nies tar-raħal ma xtaqux jinqatgħu għal kollox mill-knisja tal-Mosta, tant li l-knisja nbniet f'għamla tonda, u l- iskultura li ntużat tixbaħ ħafna lil dik tar-Rotunda. Meta tlestiet il-knisja, din bdiet tiġi dekorata b'għadd ta'opri sbieħ. Wara li saru l-kwadri li tkellimna fuqhom, - żulad saru l-bankijiet, sar ix-xogħol ta' l-induratura tal- IM Er tiva prospettiva u l-arzella, u xogħol ieħor ta' żebgħa. Għal paġna 93 sl Minn paġna 91 ix-xogħol sar fi żmien Dun Vinċenz Caruana mill-Mosta li dam rettur tal-knisja mill- 1944 sas-sena 1950. F'Novembru tas-sena 1954, waqt maltempata mill-kbar, sajjetta laqtet il-lanterna tal- koppla u għamlitilha ħafna ħsara. Din kella terġa tiġi mibnija mill-ġdid minn Andrċ Galea, wara tant tħabrik minn Pacifico Dimech. Dan ix-xogħol kien sar fi żmien ir-rettur Dun Karm Scerri min-Naxxar li dam fil-kariga mis-sena 1951 sas-sena 1954. Warajh laħaq rettur Dun Angelo Camilleri u dan ħa ħsieb biex tiġi rranġata xi ħsara li kien hemm fl-istruttura tal-knisja, u sar xogħol ta' żebgħa. Ħallas l-ispejjeż ta' dan ix-xogħol Ġużeppi Galea. Dun Anġ Camilleri dam rettur mill-1955 sal- 1963. Warajh ġie maħtur rettur tal-knisja Dun Karm Mifsud u fil-preżent ir-rettur huwa Dun Rafel De Martino. Il-festa tas-Sagra Familja ssir fit-tielet Ħadd tax-xahar ta' Lulju, fejn issir il-purċissjoni bl-istatwa titulari li nħadmet mill-istatwarju Wistin Camilleri. Ikun hemm mixgħela madwar it-toroq ta' biswit il-knisja u jintramaw bandalori madwar id-dawra taz-zuntier. Festa ħelwa u hija ħasra li din issir meta jkun hemm tant festi kbar oħrajn li jkunu qegħdin jiġu ċelebrati. Dan il-fatt jista' jtellef ħafna mill-attendenza tan-nies għal din il-festa. Il-knisja tintuża regolarment u minbarra n-nies tar- raħal hemm bosta oħrajn li jmorru għal quddies fiha qabel ma jmorru għall-ħarġa tagħhom fil-kampanja L-istatwa tas-Sagra Familja - sabiħa ta' l-inħawi. Xogħol ta' Wistin Camilleri